मुंबई एयरपोर्ट को परफ्यूम बम से खतरा!  
मुंबई एयरपोर्ट हाई अलर्ट पर है। 20 जुलाई को ही आईबी की रिपोर्ट के बाद से हवाई अड्डे को हाई अलर्ट पर रखा गया है।
मुंबई एयरपोर्ट हाई अलर्ट पर है। 20 जुलाई को ही आईबी की रिपोर्ट के बाद से हवाई अड्डे को हाई अलर्ट पर रखा गया है। खुफिया एजेंसियों ने कहा है कि इस बार आतंकी हवाई अड्डों को परफ्यूम बॉटल से निशाना बना सकते है। खुफिया एजेसियों का मानना है की आतंकी परफ्यूम बॉटल में विस्फोटक छुपा कर हमला कर सकते हैं इसलिए मुंबई के अलावा सभी हवाई अड्डों पर जांच एजेंसियों को सतर्क किया गया है।  सुरक्षा कारणों की वजह से पहले से ही किसी मुसाफिर के केबिन बैगेज में परफ्यूम बॉटल साथ ले जाने में मनाही है लेकिन वो इसे कार्गो में ले जा सकता है। इस अलर्ट के बाद से मुंबई के डॉमेस्टिक और इंटरनेशल एयरपोर्ट पर सीआईएसएफ ने जांच और कड़ी कर दी है।